Crantche do nez ås berbis

thumb|rujhes a respirer (boke å lådje)
thumb|crantche so l' etmoyide et polipes pattavå
thumb|tchandele di nåze
Li **crantche do nez ås berbis**, pus sincieuzmint, l' **adenocarcinôme inzotike do nez des ovrins**, c' est on crantche ki s' mete dins l' fond do nez des berbis.

Li minme må si rescontere eto dins les gades.

## Cåze
Li må est cåzé pa on virûsse del troke des betaretrovirûsses. C' est dandjreus l' minme maladeye ki dins les gades. 

Li virûsse est vijhén do ci di l' adenocarcinôme do peumon ås berbis.

Li foite espôzucion å solea, so ene blanke tiesse sins linne so li dvant do front pôreut aidî å discloyaedje do crantche.

## Minêyolodjeye
Li maladeye est cnoxhowe dispu l' 19inme sieke, mins n' a waire ritnou les rcwereus. Ca, mågré k' ele si prind, ci n' est måy ki kékes berbis sol tropea ki sont pierdowes.

Portant, dispu les anêyes 2010, elle est todi pus studieye. Insi, des studias sol maladeye ont stî eplaidîs e l' Sloveneye, e l' Itåleye, e l' Espagne, e l' Tourkeye, e l' Aldjereye, å Marok, å Senegal, e l' Coisse d' Ivwere, å Canada, ås Estats Unis, et pår å Djapon (mins nén e l' Ostraleye ey el Nouve Zelande.

Gn a des raeces di berbis ki sont pus åjheymint acsûtes, come li Oulad Djellal e l' Aldjereye, et l' Sardi å Marok (ambedeus avou ene blanke ou påle-djaene tiesse sins linne).

Come di djusse po les magnants mås, c' est purade les viyès berbis ki sont-st acsûtes.

C' est ene maladeye ki s' prind, mins come ele ni s' diswalpêye ki foirt londjinnmint, on n' rescontere sovint, a on metou moumint, k' on mierseu cas dins on ptit tropea. Portant, dins les pus grandès biedjreyes, li rascråwance est sovint d' 2 åcint, et pout griper a 15 åcint.

## Senes del maladeye
Li maladeye kimince pa do coirnaedje do nez, paski l' berbis est estchafornêye. 




Gn a nole five, et l' biesse magne todi bén.

L' årtisse va dandjreus médyî disconte les viers do nez ås bedots, pu avou des antibiyotikes. Mins gn a pont d' amidraedje ki deure.

Al fén, li berbis va tanfler, et respirer pal boke. Ele pout eto boscheter.

Gn a del nåze ki court djus des narenes. Elle est prôpe : glairieuse, nén matirrece (adon, ele sereut djaenåsse). Pacô, on è pout rascode bråmint tot fjhant l' tesse del berwete (prinde li berbis pås pates di drî et l' sorlever).

Li maladeye avancixh doûçmint, so des samwinnes et des rassamwinnes. 

Cwand l' crantche crexhe, i pout disfôrmé l' mashale u l' tchafrin. Et fé rexhe l' ouy foû do trô ouyrece. 

Li berbis amwinrixh, tantea k' ele piede tote valixhance manguinrece.


Crantche nez berbis cô baxhåve.jpg|stindou hatrea cåze di l' estchafurnaedje
Crantche nez berbis ki magne todi.jpg|li biesse magne todi bén
Crantche nez berbis glairieuse nåze.jpg|glairieuse nåze
Berbis crantche do nez.jpg|crantche dirîtrin k' a sorlevé l' oxh do front, et bouté l' ouy ådfoû
Crantche nez berbis houzaedje tchafrin fritche.jpg|crantche divantrin k' a houzé l' tchafrin a droete


## Discôpeçaedje
Les damadjes sont djusse dins l' sistinme respirrece.

Les peumons polèt esse foetijhîs dins leu pårteye divantrinne. Mins gn a nou nucrê lavola. 

Gn a bråmint d' schome dins l' tchenåle a l' air.

Li crantche si trouve dins les trôs do nez, so les coirnets u les sinusses. A costé do cancer grinnleus, gn a kécfeye sacwants poreas, a môde di glumiants polipes, ki ristopnut l' tchenå do nez et les coirnets.

Si c' est dins les trôs do nez, våt mî soyî l' cråne dins s' longueur. Si c' est ezès coirnets u sinusses, li cråne serè soyî purade so s' lårdjeur.

Li crantche si prezinte come ene grosse ronde grijhe plake. Mins pus sovint come ene masse pierlêye u a môde di troke.


Crantche nez berbis troes bokets fritches.jpg|tripe nucrê dins l' pårteye divantrinne et mîtrinne do nez (d' on seu costé)
Crantche nez berbis crantche etmoyide et poreas.jpg|crantche so l' etmoyide et polipes pattavå (des deus costés)
Crantche nez berbis pierlé boket dvantrin.jpg|nucrê pierlé (mwaisse magnant må)
Crantche nez berbis nucrês so l' etmoyide.jpg|mwaisse crantche so l' etmoyide
Crantche nez berbis glumiants nucrês2.jpg|glumiants nocrês a l' cogne di polipes (2)
Crantche nez berbis nucrê môde polipe.jpg|parey, mostrant leu provnance did dilé m' mwaisse crantche
Crantche nez berbis glumiants et grinnleus nucrês.jpg|grinnleus nucrês (2) et glumiants polipes (1) rissaetchîs foû
Crantche nez berbis efouwaedje trô nez.jpg|efouwaedje do tchenå do nez (vete fritche)
Crantche nez berbis peumon schome.jpg|foetijhaedje des peumons
Crantche nez berbis peumon schome foû.jpg|…avou l' schome k' a corou foû
Discopeçaedje crantche nez berbis.jpg|fotografiaedje des damadjes


## 
 Papî sol maladeye

## Sourdant